
טייסת 10  - חילופי תפקידים והערכות לשנה החדשה
 

לכל חברי טייסת 10 וחברי אגודת התעופה שלום,
ראשית לכל - הנהלת הטייסת והחברים מודים למנהל הטייסת היוצא יוסי הומל על התנדבותו המסורה והמצויינת: אין ספק שיוסי הביא את הטייסת למקום המכובד והמוערך שבו היא נמצאת היום. נמשיך בדרכך יוסי!

 לקצין המבצעים היוצא שמוליק שטיינר ולקצין ההדרכה היוצא אבינועם נעמני על התנדבותם המסורה ותרומתם המוערכת לטייסת 10. 
טייסת 10 נערכת לפעילות לשנה החדשה. כחלק מההערכות, בוצעו מספר חילופי תפקידים. להלן ממלאי התפקידים החדשים:
מנהל אזור הצפון: דוד גורודצקי - במקומו של אבנר הלוי. דוד הנו חבר וותיק ופעיל בטייסת, וכבר נרתם לתפקידו במלוא המרץ.
מנהל אזור השרון: דורון כרמי - במקומו של איציק מה יפית. דורון גם כן חבר וותיק הנכנס לפעילות .
מנהל אזור המרכז: אברהים מילאד
מנהל אזור הדרום: טומי בן ארי
קצין הדרכה: חנוך אפלמן - במקומו של אבינועם נעמני. חנוך הנו מהנדס טיסה בגמלאות של אל על והיה אחראי על מערך ההדרכה של החברה תקופה ממושכת.  
מנהל הטייסת: אשר נחמיאס
הנהלת הטייסת והחברים והנהלת האגודה מודים לאבנר, איציק, ואבינועם על עבודתם - התנדבותם המצויינת והמסורה ומאחלים הצלחה לממלאי התפקידים החדשים ולאלה שנשארו בתפקידם.
ותודה לכל החברים המתנדבים: המדריכים, המטיסים,  וכל מי שעשה: מעשיכם לדוגמה ומופת  דווקא בימים אלה! 
הנהלת  הטייסת שוקדת על המשימות הבאות שלפנינו:
המשך פעילות חוגי נוער לתעופה במתכונת הידועה. הגיעו אלינו פניות רבות של גורמים העוסקים בנוער (בעיקר נוער פריפריה) לקיים חוגים אלה.
מאמץ לחידוש טיסות המשמר האזרחי המוטס.
מגעים לחידוש הטיסות עם מחלקת האכיפה של המשרד לאיכות הסביבה, ללא זיקה למשטרה. הדבר יאפשר למספר רב של חברים להצטרף לטיסות אלה, ע"י הורדת סף הניסיון הנדרש.
מגעים עם אק"מ להקמת קורס סיירי אוויר של חברי הטייסת.
צרוף חברי טייסת לא פעילים לפעילות הדרכת חוגי נוער. בשיחות אישיות עם חברים הביעו רבים את רצונם להצטרף.
הרחבת השורות: לאזור באר שבע הצטרפו 12 חברים חדשים פעילים, ביניהם ראש מועצת עומר פיני בדש.
אנו קוראים לכל חברי הטייסת שאינם פעילים עדיין להצטרף לפעילות ע"י פניה למנהל האזור שלהם.
פעילות מיוחדת בחג הסוכות – בתכנית.
ביום חמישי הקרוב תתקיים פגישה ראשונה של הנהלת הטייסת החדשה.
בימים שאחרי ראש השנה נערוך פגישה של כל חברי הטייסת עם בנות הזוג בסימן הוקרה למתנדבים והערכות לשנה החדשה. מי שיכול לארח אצלו בגינה (הקייטרינג על חשבון האגודה) שיפנה אלי במסר אישי.
ואחרון: דרוש קצין מבצעים אשר ירכז את כל נושאי הטיסות של הטייסת. לפנות אלי במסר אישי. 
 

בהצלחה לכולם ובברכת שנה טובה וטיסות בטוחות
אשר נחמיאס

מנהל טייסת 10

